Ieri seară, marți, 10 martie, am citit pe Mediafax știrea că primarul general al capitalei, domnul Sorin Oprescu, urmează să primească distincția „Cavaler al Ordinului Legiunii de Onoare” de la statul francez, conform unui comunicat de presă al Ambasadei Franței la București. Ceremonia este programată pentru mâine, 12 martie, la ora 18:00, la Reședința Franței (Strada Biserica Amzei nr. 13-15).

Ne pasă de orașul nostru și cunoaștem activitatea primarilor, fie că vorbim despre cei de sector, fie că vorbim despre primarul general al capitalei.

Am auzit știrea, am discutat și am hotărât să redactăm o scrisoare deschisă adresată domnului Jean-Marc Todeschini, secretar de stat francez (cu rang de ministru delegat) pentru Veterani și Memorie.

Redăm mai jos această scrisoare, vă invităm să o parcurgeți și dacă sunteți de acord cu cele exprimate de noi, să o semnați și dvs.

Pentru a vă adăuga semnătura, este suficient să adăugați un comentariu la acest articol cu mențiunea “semnez” folosind formularul de mai jos. Vă rugăm să vă introduceți numele complet (prenume și nume).